El Omàn , ufisalmente , el ze un Stato aziatego pozisionà inte ła parte sud-orientałe de ła Penìzoła aràbega. El confina coi Emirai Àrabi Unii verso nord-òvest, co l'Arabia Saudita verso òvest e col Yemen verso sud-òvest. El varda sul mar Aràbego verso sud e verso est, sul golfo de el Omàn verso nord-est. A el Omàn i partégne anca łe exclavi de Madha e Musandam, che el confina coi Emirai Àrabi Unii; ła seconda ła ze bagnada dal streto de Hormuz e dal golfo de el Omàn. Dal XVII secoło el Omàn el ga vesto un so inpero cołòniałe, in conpetision co Portogało e Regno Unio par el controło del Golfo Pèrsego e de l'Osèano Indian. Inte el XIX secoło, perìodo del màsimo splendore, l'influensa pułìtego-econòmega de sto inpero el zera rivà in Iran, Pakistan e, verso sud, Zanzibar. El Novezento el ghea vedesto invese el forte declin ecònomego del sultanà, ła cuała prosperità ła se zera bazada sul fato de èsare un stra-fiorente marcà de arme e s-ciavi, atività che łe zera cascae in crize. Par colpa de sta decadensa el Omàn el zera cascà soto de ła pezante influensa del Regno Unio, devegnindo parte del so Inpero cofà protetorà finmente al 1971. Tradisionalmente el sultanà el ze pulitegamente arente al Regno Unio e Stati Unii, ma el ga senpre conservà ła so sovranità e uncó el mantien na pułìtega esteriora indipendente. El Omàn ła ze na monarchia asołuta goernada da un sultan. El so parlamento el ga racuanti poderi lejislativi e de controło . Inte el novenbre del 2010 l'UNDP, su 135 paezi considerai, el ga clasifegà el Omàn cofà el Stato che el ga avesto el mejo desviłupo socio-econòmego inte i ùltemi 40 ani; el sultanà el ze considarà èsar uno dei pì desviłupai e stàbiłi intrà i paezi àrabi.